CELEX: 32018D1887
Language: hu
Date: 2018-11-30 00:00:00
Title: A Bizottság (EU, Euratom) 2018/1887 végrehajtási határozata (2018. november 30.) a héasajátforrás-alap kiszámítása céljából bizonyos ügyleti kategóriák figyelmen kívül hagyásának és bizonyos közelítő becslések alkalmazásának Franciaország számára való engedélyezéséről szóló 90/176/Euratom, EGK bizottsági határozat módosításáról (az értesítés a C(2018) 7866. számú dokumentummal történt)

4.12.2018   
               
               
                  HU
               
               
                  Az Európai Unió Hivatalos Lapja
               
               
                  L 308/47
               
            
         A BIZOTTSÁG (EU, Euratom) 2018/1887 VÉGREHAJTÁSI HATÁROZATA
         (2018. november 30.)
         a héasajátforrás-alap kiszámítása céljából bizonyos ügyleti kategóriák figyelmen kívül hagyásának és bizonyos közelítő becslések alkalmazásának Franciaország számára való engedélyezéséről szóló 90/176/Euratom, EGK bizottsági határozat módosításáról
         
            
               (az értesítés a C(2018) 7866. számú dokumentummal történt)
            
         
         (Csak a francia nyelvű szöveg hiteles)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Európai Atomenergia-közösséget létrehozó szerződésre,
         tekintettel a hozzáadottérték-adóból származó saját források beszedésének végleges egységes rendszeréről szóló, 1989. május 29-i 1553/89/EGK, Euratom tanácsi rendeletre (1) és különösen annak 6. cikke (3) bekezdésének második franciabekezdésére,
         a saját forrásokkal foglalkozó tanácsadó bizottsággal folytatott konzultációt követően,
         mivel:
         
                     (1)
                  
                  
                     A 2006/112/EK tanácsi irányelv (2) 371. cikke értelmében Franciaország az 1978. január 1-jén általa alkalmazott feltételek mellett továbbra is mentesítheti az irányelv X. mellékletének B. részében említett ügyleteket. E cikknek megfelelően az említett ügyleteket figyelembe kell venni a héasajátforrás-alap meghatározásához.
                  
               
                     (2)
                  
                  
                     Franciaország a 90/176/Euratom, EGK bizottsági határozat (3) értelmében engedélyt kapott arra, hogy többek között a ma már a 2006/112/EK irányelv X. melléklete B. részének 8. pontjában említett ügyletek – a közműves vízszolgáltatás – tekintetében közelítő becsléseket alkalmazzon a héasajátforrás-alap kiszámítása céljából.
                  
               
                     (3)
                  
                  
                     2018. április 26-i levelében Franciaország engedélyt kért a Bizottságtól arra, hogy a 2006/112/EK irányelv X. melléklete B. részének 8. pontjában említett ügyletek – a közműves vízszolgáltatás – tekintetében a héasajátforrás-alap kiszámításához a köztes alap rögzített százalékos arányát alkalmazhassa. Franciaország bizonyította, hogy a köztes alap tekintetében alkalmazott százalékos arány 2012 és 2016 között stabil maradt. A rögzített százalékos arány alkalmazása tovább csökkentené az ilyen ügyletek tekintetében a héasajátforrás-alap kiszámításával járó adminisztratív terhet. Franciaország számára ezért engedélyezni kell, hogy a közműves vízszolgáltatás tekintetében a héasajátforrás-alap kiszámításához rögzített százalékos arányt alkalmazzon.
                  
               
                     (4)
                  
                  
                     Az átláthatóság és a jogbiztonság érdekében célszerű korlátozni az engedély időbeli hatályát.
                  
               
                     (5)
                  
                  
                     A 90/176/Euratom, EGK határozatot ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            A 90/176/Euratom, EGK határozat a következő 2c. cikkel egészül ki:
            
               
                  „2c. cikk
                  E határozat 2. cikkének (3) bekezdésétől eltérve a 2018. január 1. és 2020. december 31. közötti héasajátforrás-alap kiszámítása céljából Franciaország a 2006/112/EK irányelv X. melléklete B. részének 8. pontjában említett ügyletek tekintetében a köztes alap 0,02 %-át alkalmazhatja.”
               
            
         
         
            2. cikk
            Ennek a határozatnak a Francia Köztársaság a címzettje.
         
         
            Kelt Brüsszelben, 2018. november 30-án.
            
               
                  a Bizottság részéről
               
               Günther OETTINGER
               
                  a Bizottság tagja
               
            
         
         
            (1)  HL L 155., 1989.6.7., 9. o.
         
         
            (2)  A Tanács 2006/112/EK irányelve (2006. november 28.) a közös hozzáadottértékadó-rendszerről (HL L 347., 2006.12.11., 1. o.).
         
            (3)  A Bizottság 90/176/Euratom, EGK határozata (1990. március 23.) a héasajátforrás-alap kiszámítása céljából bizonyos ügyleti kategóriák figyelmen kívül hagyásának és bizonyos közelítő becslések alkalmazásának Franciaország számára való engedélyezéséről (HL L 99., 1990.4.19., 22. o.).